ΑΜΑΝ

ΑΜΑΝ (ή Α.Μ.Α.Ν.) είναι ο τίτλος μιας κωμικής σατιρικής τηλεοπτικής εκπομπής που προβλήθηκε αρχικά από τους τηλεοπτικούς δείκτες του Mega Channel το 1997 και έπειτα από τη συχνότητα του ΑΝΤ1 για 3 σεζόν μέχρι το 2000. Παρουσιαστές ήταν ο Αντώνης Κανάκης και ο Σωτήρης Καλυβάτσης. Θεωρείται μια από τις πετυχημένες σατιρικές εκπομπές της εποχής, με ευρεία αποδοχή από το κοινό.

Η εκπομπή ήταν προγραμματισμένη να ξεκινήσει το φθινόπωρο του 1996 στο Mega, με παρουσιαστές τους κολλητούς φίλους Αντώνη Κανάκη, Σωτήρη Καλυβάτση και Αντώνη Παραρά. Όμως μετά από τον ξαφνικό θάνατο του τελευταίου, η εκπομπή αναβλήθηκε μέχρι την άνοιξη, όπου ξεκίνησε με παρουσιαστές μόνο τον Αντώνη Κανάκη και τον Σωτήρη Καλυβάτση. Τον Παραρά δεν τον αναπλήρωσε κανείς, μετά από κοινή απόφαση των δύο φίλων. Εικάζεται από τους οπαδούς ότι Α.Μ.Α.Ν. σημαίνει "Αντώνη Μας Άφησες Νωρίς" και αναφέρεται στον Αντώνη Παραρά, αν και οι δημιουργοί της εκπομπής έχουν αναφέρει πως δεν ήταν αυτή η πρόθεσή τους.

Η εκπομπή έκανε πρεμιέρα τη Τετάρτη 14 Μαΐου του 1997 και ολοκληρώθηκε τη Τρίτη 8 Ιουλίου του 1997. Η επιτυχία της εκπομπής οδήγησε σε δεύτερο κύκλο επεισοδίων, όμως το φθινόπωρο του 1997 ο ΑΝΤ1 κερδίζει με μεταγραφή τους ΑΜΑΝ και τους εντάσσει στο δυναμικό του γνωρίζοντας τεράστια επιτυχία για ακόμα 3 σεζόν μέχρι το καλοκαίρι του 2000. Έπειτα, οι Κανάκης-Καλυβάτσης μαζί με τον Γιάννη Σερβετά αποφάσισαν να ανανεώσουν το ραντεβού τους τη νέα σεζόν με την εκπομπή Τα Καθάρματα, η οποία αργότερα μετονομάστηκε ΑΜΑΝ Τα Καθάρματα.

Επισκόπηση σειράς
Τη πρώτη σεζόν, τα πρώτα 3 επεισόδια προβάλλονταν Τετάρτη, ενώ τα υπόλοιπα 6 επεισόδια Τρίτη.
Η δεύτερη και η τρίτη σεζόν ολοκληρωνόταν τη πρώτη εβδομάδα του Ιουνίου. Τον υπόλοιπο μήνα ακολουθούσαν 4 επεισόδια Best Of με τις καλύτερες στιγμές των εκπομπών.
Η τέταρτη σεζόν αποτελείται από λιγότερα επεισόδια: μία εβδομάδα προβαλλόταν νέο επεισόδιο και μία εβδομάδα ένα επεισόδιο Best Of με σκετς από όλες τις σεζόν σχετικά με κάποιο επίκαιρο θέμα.

Επεισόδια

Γ' Κύκλος (1998-1999)

 Προβαλλόταν κάθε Τρίτη στις 22:45 (επεισόδια 1-11) και στις 23:00 (επεισόδια 12-28).

Δ' Κύκλος (1999-2000)
Προβαλλόταν κάθε Τρίτη στις 22:00.
Στις 7/12/1999 δεν προβλήθηκε επεισόδιο λόγω μετάδοσης διαγωνισμού ομορφιάς (Μις Γιανγκ - Μις Τουρισμός 2000).
Το 7ο (εορταστικό) επεισόδιο προβλήθηκε Σάββατο στις 21:00.

Παραπομπές

Ελληνικές σατιρικές εκπομπές